মাদার কোনোদিন এই সর্বহারাদের ধর্মচু‍্যত হতে দেননি। কারণ তিনি যে এই সমাজের চোখে ঘৃণিত অনাদৃত অবহেলিত নরকের কীটসম মানুষগুলোকে ছদ্মবেশী ‘যীশু’ দেখেছিলেন। তাই বড় যত্নে এদের দেহের ক্ষত মুছেছেন, নিরাময়ের ওষুধ দিয়েছেন, পেটে অন্ন, পরণে বস্ত্র দিয়েই ক্ষান্ত হননি। এই মানুষগুলো যে প্রাপ্তির অভাবে প্রতিনিয়ত তাড়িত লাঞ্ছিত সেই পরম প্রাপ্তি — এক আকাশ পুকুর ভালোবাসা — দিয়েছেন উপছে ভরে।